รัฐบาลไทย-ข่าวทำเนียบรัฐบาล-สธ.เผยผลศึกษาแอนติบอดี "Evusheld" ป้องกันโควิดในผู้มีภาวะภูมิคุ้มกันบกพร่อง มีความคุ้มค่าในผู้ป่วยล้างไต เตรียมนำมาใช้เพื่อลดการเสียชีวิต
วันเสาร์ที่ 18 มิถุนายน 2565
สธ.เผยผลศึกษาแอนติบอดี "Evusheld" ป้องกันโควิดในผู้มีภาวะภูมิคุ้มกันบกพร่อง มีความคุ้มค่าในผู้ป่วยล้างไต เตรียมนํามาใช้เพื่อลดการเสียชีวิต
สธ.เผยผลการศึกษาความคุ้มค่าแอนติบอดี “Evusheld” พบป้องกันป่วยหนักและเสียชีวิตในผู้ที่มีภาวะภูมิคุ้มกันบกพร่อง 3 กลุ่มในระยะ 6 เดือน มีความคุ้มค่าสูงสุดโดยเฉพาะผู้ป่วยล้างไต ซึ่งปัจจุบันเป็น 1 ใน 4 ของผู้ที่เสียชีวิตจากโรคโควิด 19 ทั้งหมด
กระทรวงสาธารณสุข เผยผลการศึกษาความคุ้มค่าแอนติบอดี “Evusheld” พบป้องกันป่วยหนักและเสียชีวิตในผู้ที่มีภาวะภูมิคุ้มกันบกพร่อง3กลุ่มในระยะ6เดือน มีความคุ้มค่าสูงสุดโดยเฉพาะผู้ป่วยล้างไต ซึ่งปัจจุบันเป็น1ใน4ของผู้ที่เสียชีวิตจากโรคโควิด19ทั้งหมด
นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ11)ในฐานะประธานคณะกรรมการMIUกระทรวงสาธารณสุข เปิดเผยว่า วัคซีนโควิด19เป็นทางเลือกที่ดีที่สุดในการป้องกันโรคส่วนEvusheldเป็นแอนติบอดีออกฤทธิ์ยาวสองชนิด ได้แก่tixagevimabและcilgavimabได้รับการขึ้นทะเบียนเพื่อใช้ในภาวะฉุกเฉินสําหรับป้องกันก่อนการสัมผัสเชื้อไวรัสก่อโรคโควิด19ในผู้ที่มีอายุ12ปีขึ้นไป และน้ําหนักไม่ต่ํากว่า40กิโลกรัม ที่สหรัฐอเมริกาเมื่อเดือนธันวาคม2564และยุโรปเมื่อเดือนมีนาคม2565โดยมีประโยชน์สําหรับผู้ที่มีภาวะภูมิคุ้มกันบกพร่องปานกลางถึงรุนแรงที่อาจตอบสนองทางภูมิคุ้มกันต่อวัคซีนโควิดได้ไม่ดีหรือคนที่มีข้อห้ามในการฉีดวัคซีน หรือไม่ยอมฉีดวัคซีน แต่พบว่ามีราคาสูงและยังไม่มีการศึกษาเรื่องความคุ้มค่าของการให้Evusheldในการป้องกันโรคโควิด19ทั้งในและต่างประเทศ คณะกรรมการMIUโดยทีมวิจัยโครงการประเมินเทคโนโลยีและนโยบายด้านสุขภาพ (HITAP)ร่วมกับกรมควบคุมโรค จึงได้ดําเนินการศึกษาการประเมินความคุ้มค่าของEvusheldสําหรับป้องกันโควิด19ในผู้ที่มีภาวะภูมิคุ้มกันบกพร่องในประเทศไทยโดยใช้แบบจําลองทางเศรษฐศาสตร์ในการทํานายต้นทุนและผลลัพธ์ทางสุขภาพของการให้Evusheldในผู้ป่วย3กลุ่มได้แก่ ผู้ป่วยล้างไต ผู้ป่วยปลูกถ่ายอวัยวะ และผู้ป่วยด้วยโรคที่เกี่ยวข้องภูมิคุ้มกันของตนเอง (autoimmune diseases)โดยอ้างอิงข้อมูลจากการวิจัยเชิงทดลองPROVENT trialและข้อมูลผู้ป่วยจริงในประเทศไทย
นพ.รุ่งเรืองกล่าวต่อว่า งานวิจัยนี้พบว่าEvusheldสามารถป้องกันการติดเชื้อโควิด19การป่วยหนักและเสียชีวิตในผู้ป่วยทั้ง3กลุ่มในระยะเวลา6เดือนได้ นอกจากนี้ การตรวจคัดกรองระดับภูมิคุ้มกันก่อนให้Evusheldจะทําให้การใช้Evusheldในผู้ป่วยมีความคุ้มค่ามากขึ้น อีกทั้งยังลดภาระงบประมาณในการจัดซื้อEvusheldได้มากกว่าครึ่ง ขณะที่ราคาEvusheldที่ใช้ในแบบจําลองเท่ากับ25,000-29,000บาทต่อคน สําหรับระยะเวลา6เดือนทําให้Evusheldมีความคุ้มคําสําหรับผู้ป่วยล้างไต และหากต้องการให้Evusheldมีความคุ้มค่าในบริบทประเทศไทย รัฐบาลควรต่อรองราคาให้เหลือ15,000บาทสําหรับใช้ในผู้ป่วยปลูกถ่ายอวัยวะ และ7,800บาทสําหรับใช้ในผู้ป่วยเกี่ยวกับภูมิคุ้มกันตนเอง
ในอนาคต จําเป็นต้องมีระบบติดตามผู้ป่วยหลังได้รับEvusheldเพื่อประเมินระดับของแอนติบอดีในการยับยั้งการเพิ่มจํานวนไวรัสในร่างกายกับเชื้อโควิดสายพันธุ์ใหม่ๆ ที่พบในประเทศไทยเป็นระยะ นอกจากนี้ การทําสัญญาจัดซื้อEvusheldควรทําในระยะสั้น หรือมีเงื่อนไขในการยกเลิกการซื้อในสถานการณ์ที่เชื้อโควิดสายพันธุ์ใหม่เกิดการหลบหลีกภูมิต้านทานจากEvusheldซึ่งได้รายงานให้ที่ประชุมศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข รับทราบรายงานผลการศึกษาแล้ว จะได้เตรียมความพร้อมในการนํามาใช้ในประเทศไทยเพื่อประโยชน์ของผู้ป่วยต่อไป นพ.รุ่งเรืองกล่าวในตอนท้าย
******************************************** 18มิถุนายน 2565